ડૉ. હરજીવન ઘણા દિવસે મુંબઈ પરત ફરતાં તેમના સેક્રેટરી મળવા આવ્યા. સેક્રેટરીએ ડૉ. હરજીવનને આગળની એપોઈન્ટમેન્ટ માટે શું કરવું તે જણાવા કહ્યું અને ડોક્ટરને ઘણા દિવસનું બાકી કામ પુરુ કરવાનું યાદ કરાવ્યું. તેણે ડોક્ટરને જણાવ્યું કે વિધાર્થીઓ ઘણા દિવસથી મળવા માંગે છે, અત્યારે કોઈ એપોઈન્ટમેન્ટ નથી તો તેઓને મળવાનો સમય આપી દઉં? ડોક્ટર તરત બોલી ઉઠ્યા, “બધા વિદ્યાર્થીઓને મળવાનો સમય પાકી ગયો છે.” સેક્રેટરી કહે, “સાહેબ આપ સમય અને સ્થળ નક્કી કરી મને જણાવશો તો તરત બધા વિદ્યાર્થીઓને જાણ કરી દઈશ.” ડોક્ટરે કહ્યું, “સમય અને સ્થળ નક્કી કરશે બાપાલાલ શેઠ. હું આટલા દિવસથી સૌ પ્રથમ ખુદ પોતે શેઠના આશીર્વાદ અને આભાર માનવા તક શોધતો હતો પછી બીજા વિદ્યાર્થીઓને મળવા માંગતો હતો. હવે મને બાપાલાલ શેઠના આશીર્વાદ મળી ગયા છે, હવે બાપાલાલ શેઠ જ બધા વિદ્યાર્થીઓને આશીર્વાદ આપશે.”